**AIŠKINAMASIS RAŠTAS**

**SPRENDIMO PROJEKTUI „DĖL SAVIVALDYBĖS GYVENAMOSIOS PATALPOS NUOMOS SUTARTIES SUDARYMO PRIVATIZAVIMO PROCEDŪRŲ VYKDYMO LAIKOTARPIUI“**

**1. Sprendimo projekto esmė, tikslai ir uždaviniai.**

Savivaldybės administracijoje gautas buto *(duomenys neskelbiami)*, bendraturtės S. G. prašymas leisti jai pasinaudoti pirmenybės teise nusipirkti rinkos verte likusį tuščią savivaldybės kambarį bute nurodytu adresu. Pareiškėja taip pat prašo leisti išsinuomoti šį kambarį privatizavimo procedūrų vykdymo laikotarpiui.

Sprendimo projektas dėl savivaldybei nuosavybės teise priklausančios gyvenamosios patalpos dalies adresu *(duomenys neskelbiami)*, nuomos parengtas, siekiant gauti nuomos mokestį už laikinai be nuomos likusią šią savivaldybei nuosavybės teise priklausančią gyvenamąją patalpą.

1. **Projekto rengimo priežastys ir kuo remiantis parengtas sprendimo projektas.**

Sprendimo projektas dėl savivaldybei nuosavybės teise priklausančios gyvenamosios patalpos dalies adresu *(duomenys neskelbiami)*, nuomos sutarties sudarymo privatizavimo procedūrų vykdymo laikotarpiui parengtas, siekiant patenkinti teisėtą S. G. prašymą ir išnagrinėjus pateiktus dokumentus. Sprendimo rengimo teisinis pagrindas - Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 12 straipsnio 2 dalies 1 punktas ir Klaipėdos miesto savivaldybės tarybos 2009 m. sausio 29 d. sprendimu Nr. T2-6 patvirtinto Savivaldybės gyvenamųjų patalpų suteikimo tvarkos aprašo 2 ir 9 punktai.

1. **Kokių rezultatų laukiama.**

S. G. savivaldybės buto *(duomenys neskelbiami)*, dalies privatizavimo laikotarpiu, vykdys savivaldybei priklausančios nurodyto buto dalies nuomininkės pareigas, mokės nustatyto dydžio nuomos mokestį ir kitus mokesčius, tenkančius šiai buto daliai.

**4**. **Sprendimo projekto rengimo metu gauti specialistų vertinimai.**

Negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

1. **Lėšų poreikis sprendimo įgyvendinimui.**

Papildomas lėšų poreikis sprendimo projekto įgyvendinimui nereikalingas.

1. **Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

Socialinio būsto skyriaus vedėja Danguolė Netikšienė